ARRONDO ALDASORO (EH Bildu, 2015-03-06):
Eskerrik asko.
Beno ba argi gelditu da berriro ere nire hasieran esan dut zuentzat eztabaida hau ez zela gustukoa, ez zela erosoa, ez zenutela sinesten eta horrela berretsi duzue.
Maneiro jaunak dio gaia ez dela existitzen, Itxaso jaunak deitzen dio "debate artificioso", Arregi andreak "punto y final, asunto finalizado", Damborenea badirudi gosez dagoela eta presa duela eta gainera ez da gaia inportantea zeren ez daki ze dokumentutaz ari garen hitz egiten ere.
Beraz, hori da radiografia gai honekiko, Legebiltzar honetan dagoen radiografia, zoritxarrez. Zoritxarrez ere Confebaskek esandakoa sinesten duzue goitik behera eta behetik gora baina ez duzue sinesgarritasunik ematen langileen %60a baino gehiago ordezkaritza duten sindikatuei.
Ez diezue aitortzen sinesgarritasunik, erridikulizatzen dituzue beraien kezkak eta beraien proposamena, zeren gogoratu nahi dut beraien proposamena dela.
Itxaso jauna, ni hemen ez nago ELA eta LAB-en egunerokotasun praktika sindikala defendatzeko. Hori beraiek egingo dute. Badakit, arazoren bat baduzula zuk guzti horrekin eta argi agertzen da horretaz hitz egiten duzunean. Baina hemen gaur, beste gauza bati buruz ari gara hitz egiten. Hitz egiten ari gara, Confebask-en izena daraman dokumentu bat ezagutu zela eta hor proposatzen zena, oso larria dela.
Eta ondoren, Confebask-ek onartu duela Danborenea jauna, onartu duela agiri bat badagoela, agiri bat COEeri helarazi diola. Baina ez duela ezagutzera emango. Eta bakarrik onartu eta sinestu egin beharko dugula bere hitza. Eta zuek sinesten duzue eta guk ez, ez dugu sinesten. Eta uste dugu Jaurlaritzak eskatu egin behar diola dokumentu hori. Uste dugu ezagutzeko eskubidea dagoela. Besteak beste, ez delako nahiko egin duen guztia.
Esan nahi dut ere, Itxaso jauna, esaten duzunean askatasun sindikalari buruz hitz egiten dugunean zertaz ari garen hitz egiten, desde luego ez gara hitz egiten Confebask-ek dokumentu honetan esaten duenari buruz. Zeren begira zer esaten duen: "Ya no es que se niegan - ELA eta LAB buruz hitz egiten ari da -  a practicar el diálogo social o lleven muchos años ausentes de los órganos y consejos de participación institucional. Es que por un lado, han entrado en la dinámica de boicotear con éxito que exista y que practique por el resto de agentes que dicho diálogo social.
"Y por otro, dedican buena parte de sus esfuerzos a cuestiones ajenas a los fines que les son propios. Como todo lo referido al Tren de Alta Velocidad, o que solo muy colateralmente tienen que ver con la acción sindical. Iniciativas legislativas, sobre cláusulas sociales o en materia fiscal".
Gero esaten du: "Por supuesto dichas organizaciones pueden libremente dedicarse a lo que estimen más oportuno, pero deberían embestidas de lo que realmente no son sindicatos".
Hori da dokumentu honetan zegoena. Zer dago beste dokumentuan? Madrilera bidali duten dokumentuan? Ez dakigu, beraz ezagutzen dugun bakarra hau da. Oinarrian hemen dagoena aldrebeskeria da, mundua hankaz gora.
Batzordean ere esan genuen, bere aurrekontu ia osoa diru publikoaren osatzen duen patronalaren inguruan, Confebask-en inguruan, arazo larri bat sortzen denean, patronal horren diru emailea, nagusia, Jaurlaritza eta Legebiltzar hau, beste alde batera begiratzen du. Men egiten du eta hori oso adierazgarria da jakiteko batez ere nork agintzen duen hemen gai batzuen inguruan. Adierazgarria benetan. Zeren lehen esan dudan bezala, ez zaie sinesgarritasun berdina ematen langileen ordezkaritza zabala, handia eta indartsua duten sindikatuei kasu honetan.
Eta bitartean gainera Jaurlaritza lasai dago ere. Egileekin jezarrita, eroso, eredua eta diagnostikoa konpartituz gure benetako arazoei taxuzko konponbiderik ekarriko ez dituzten irtenbide hutsalak asmatuz.
Guretzat hori ez da bidea. Gaur hemen aukera bat ere galtzen ari gara. Patronalari esatea gauza batzuk marra gorriak direla, ezin direla, ezin dituela egin eta ez baldin baditu egin demostratu behar dituela, eta are gehiago diru publikoarekin funtzionatzen baldin badu eta ez da aterako.
Tamalgarria benetan. Espero dezagun Jaurlaritzak noizbait aztertzea beste seriotasun batekin gai hau, eta espero dezagun hemen dauden gauzak praktikara inoiz eramatea. Zeren jakin badakigu Damborenea jauna, ohituta gaude ere beste kasu batzuetan horrelako gauzak horrela hasten dira eta amaitzen dugu con la Ley Mordaza etcétera, etcétera, etcétera.
No son tonterías.